तिनचुकिया जिल्लानि जागुननि काथाकथनिआव बमा बेरफ्रुनायनि जाथाय जादों। बे बमा बेरफ्रुनायाव सासे 12 बोसोर बैसोनि जिउ ख’हा जायो।खौरां बादियैब्ला, बुरहिदिहिं दैमानि जिङाव मोनसे ग्रेनेट गोग्लैना दंमोन आरो बे 12 बोसोर बैसोनि गथ’आ बेखौ नायनानै आखाइआव लानाय समावनो बेयो बेरफ्रुयो होनना। सोर मानो बे बमाखौ गालांदोंमोन बेयो दासिमबो रोखा जायाखै।जिउ खोमानाय गथ’खौ सुरथ हाजं होननानै मिथिना मोननाय जादों। पुलिसआ जाथाय जायगा फारसे रावना जादों होननानै मिथिनो मोननाय जादों।दासिमबो बे जाथायनि बागै गुवारै मिथिनो मोननो हायाखै एबा बमाखौ सोर गालांदों एबा सोरनि मा नाजानायमोन रोखा बुंथिनो हानाय जायाखै।मख’जाथावदि, आसामआव गोदान सोरखारआ समबारखालिसो समायखिरा लादों आरो बेनि लोगो लोगो बेफोरबायदि बमा बेरफ्रुनाय जाथायआ साननो गोनां।